জনসংখ্যায় ধ্বস প্রতিরোধে ও কর্মক্ষম জনগোষ্ঠী বাড়াতে দেশে অভিবাসীর সংখ্যা বৃদ্ধি করার এই সরকারি উদ্যোগের সাথে একমত পোষণ করছেন বিশেষজ্ঞরাও। কোরিয়ার বিদেশী কর্মীদের কাজ করে এমন একটি সিউলভিত্তিক এনজিও গ্লোবাল সারাংয়ের প্রধান কিম হে সুং যেমন বলছেন অভিবাসন নীতিমালা নিয়ে এখনই উদ্বিগ্ন হওয়ার কিছু না থাকলেও সমস্যা প্রকট হয়ে গেলে এটাই হবে অন্যতম সমাধান, “জনসংখ্যা কমে যাওয়ার ফলে যেসব সমস্যা দেখা দেবে অভিবাসন দিয়ে সেসবের সমাধান সম্ভব হবে। এ ব্যাপারে আলোচনা যত দ্রুত সম্ভব শুরু করা উচিৎ। সবচেয়ে গুরুত্বপূর্ণ ব্যাপার হচ্ছে আমরা পছন্দ করি আর না করি এটাই হবে কোরিয়ার ভবিষ্যৎ। কি পরিমাণ লোক কোরিয়ায় কাজ করতে আসছে দেখুন, কত কত বিদেশী এখানে এসে স্থানীয়দের বিয়ে করছেন দেখুন।”